<classify> SERIKALI imewahakikishia mazingira rafi ki wawekezaji na wadau wengine, ambao wako tayari kufanya uwekezaji nchini na kusisitiza kuwa iko tayari kushirikiana nao muda wowote.Hayo yamesemwa na Naibu Waziri, Ofisi ya Waziri Mkuu anayeshughulikia Sera, Bunge, Kazi, Vijana na Ajira, Anthony Mavunde wakati wa uzinduzi wa kituo cha mafuta cha Admire kilichojengwa Kisasa. Kwa mujibu wa Msemaji wa kampuni Admire Oil Limited, Mohammed Ibrahim, kampuni hiyo imekuwa ikitoa huduma kwenye mikoa kadhaa ikiwamo Dar es Salaam, Dodoma, Mbeya, Arusha, Pwani na Mwanza.Mavunde alisema serikali imekuwa ikithamini wawekezaji kwa sababu uwekezaji ni fursa nzuri ya ajira na mapato ya nchi kupitia kodi mbalimbali zinazolipwa.Tuwapongeze kwa kuanzisha uwekezaji huu mkubwa katika mji mkuu, kwani kwa kufanya hivyo vijana wetu wengi watapata ajira na nafurahi kusikia kuwa kwa kufungua kituo hiki hapa tayari vijana 20 wamepata ajira,alisema.Aidha, Mavunde alitumia fursa hiyo kuwasihi wafanyabiashara na wawekezaji wa ndani na nje ya nchi kuja kuwekeza Dodoma. Alisema kuwa jiji hili lina fursa na wigo mpana wa maeneo ya uwekezaji, ikiwa ni pamoja na viwanda na hoteli. Awali, Ibrahim aliipongeza serikali kwa kutoka ushirikiano na kuondoa vikwazo kwa wafanyabiashara wanaokuja kuwekeza.Alisema kwa sasa kampuni yake imeajiri zaidi ya Watanzania 150 katika mikoa ambayo imewekeza na kuwa kati ya hao wengi wao ni wanawake, lengo likiwa ni kuboresha maisha yao.  <topic>: kitaifa 